cyanic-selkie/wikianc huggingface dataset:
Целекоксиб
Области на примена (индикации)
Во април 2011 година, Фајзер го повлекол лекот од пазарот во земјите на ЕУ во областа на примена одобрена под трговското име Onsenal за третман на пациенти со семејна аденоматозна полипоза (ФАП) покрај хируршката терапија.
649 п.н.е.
649 п.н.е. — година според општоприфатениот календар. Тоа била 649. година пред новата ера, 649. од првиот милениум п.н.е., 49. од 7 век п.н.е. и последна од 640-тите п.н.е.
Органска хемија
Историски развој на органска хемија
Така дури во почетокот на развитокот на органската хемија, кога сѐ уште се поставувале темелите на оваа гранка од хемијата, некои научници биле стого осудувани затоа што и се спротистануваат на природата, сакајќи да создадат нови суровини и суптанци кои ќе им користат во секојдневниот живот.
Хемслинген
Местоположба
Хемслинген се наоѓа 14 километри југоисточно од окружниот град Ротенбург на Виме, 8 километри северозападно од Нојенкирхен, 6 километри источно од Ботел и 10 километри западно од Шнефердинген. Највисока точка е Холерберг со 52,8 метри.
Мало Црно Езеро
Мерења во 2020 г.
Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 6.700 м2, долго е 175,3 метри, широко е 65 метри и средна широчина од 38,2 метри. Должината на бреговата линија е 485 метри, додека коефициентот на разгранетост изнесува 1,67.
Дарко Соколов
Професионална кариера
Својата професионална кариера ја започнал во 2001 година во Балкан Стил каде играл две сезони. Во првата половина од сезоната 2003/2004 играл во КК Центар од Скопје, додека во втората половина настапувал во Поло Трејд од Струмица. За сезоната 2004/05, потпишал за Вардар 2000. Во август 2005 година, Соколов бил на проба во Ефес Пилсен од Истанбул, но се вратил во Македонија и ја одиграл целата сезона во Вардар. Во сезоната 2006/07, Дарко Соколов ја започнал својата меѓународна кариера, потпишувајќи за КК Босна од Сараево. Како играч на Босна одиграл 4 АБА натпревари и настапувал во нивниот дрес до октомври. Следен клуб му бил АМАК СП во Првата македонска лига 2006/07. Со АМАП СП, во натпревар со три продолженија против Вардар Осигурување, Соколов постигнал 45 бода. Негов рекорд на еден натпревар. Во охридскиот клуб не останал долго бидејќи во почетокот на јануари 2007 година, Дарко се преселил во украински Химик Јужни, каде стигнале до полуфиналето на тамошното првенство. За сезоната 2007/08, се вратил во Струмица 2005 и играл една сезона односно сè до распадот на клубот. Во 2008 година, потпишал за Фени Индустри каде играл сè до почетокот на Суперлигата, за потоа префрлајќи се во МЗТ Аеродром. Во 2009 година, потпишал за Работнички, но поради финансиската криза што го тресела клубот, во втората полусезона го засилил Фени Индустри, притоа освојувајќи го Првенството и Купот таа сезона. Исто така, со Фени го освоил Првенството и Балканската лига во 2011 година. Во Фени играл сè до сезоната 2012/13 и повторно заиграл за Работнички од сезоната 2013/2014 кога истата сезона со клубот станал вицепрвак во Лигата. Во 2015 година, со Работнички го освоил Купот на Македонија. Со истата екипа, тој стигнал до полуфиналето во Првенството 2014/2015. Соколов во август 2015 година по истекот на договорот го напуштил Работнички и потпишал за Карпош Соколи. Во јуни 2016 година, Соколов потпишал нов договор со Карпош Соколи. Со Карпош Соколи, Соколов го освоил Купот на Македонија 2017. Поради финансиската криза во Карпош Соколи, Соколов во ноември го напуштил клубот и се преселил во МЗТ Аеродром. За сезоната 2018/19, Соколов ја продолжил соработката со МЗТ. Таа сезона, Соколов го освоил македонското првенство. Во септември 2019, во пресрет на сезоната 2019/20, Соколов по третпат потпишал за Еуро Никел 2005 (бивш Фени Индустри). За сезоната 2020/21, во средината на јули 2020 година, тој потпишал едносезонски договор со кој ја продолжил соработката со Еуро Никел 2005.
Агуа (вулкан)
Вулканот Агуа (познат како Хунапу на локалниот јазик на Маите) — стратовулкан кој се наоѓа во областите Сакатепеге и Есквинтла во Гватемала. Наоѓајќи се на 3,760 метри (12,340 стапки) надморска височина, вулканот Агуа се издига на повеќе од 3.500 метри над пристаништето на Тихиот Океан на југ, и 2.000 метри над гватемалските планини на север. Вулканот доминира во локалниот пејзаж, и не може да се види само кога е скриен од облаците. Во областа од околу 5 до 10 км се наоѓа градот Антигва и неколку други големи градови сместени во северниот дел. Овие градови заедно имаат околу 100.000 жители, почнувајќи 20 км од градот Есквинтла и движејќи се на југ. На долните падини на вулканот се одгледува кафе.
Морфологија (лингвистика)
Историја
Историјата на морфолошката анализа датира уште од обидите на стариот индиски јазичар Панини, кој создал 3.959 правила на санскритската морфологија во текстот Аштадјаји. Грчко-римските граматички традиции исто така вклучувале морфолошка анализа. Проучувањето на арапската морфологија, спроведени од Марах ал Арва и Ахмед али Масуд датираат од 1200 година. Поимот „морфологија“ бил создаден од Аугуст Шлајхер во 1859 година..
Список на реки во Литванија
Во текот на советскиот период (1945-1990), реките претрпеле голема штета поради извршената дренажа. Многу мочуришта биле исушени и сега не можат да ги наводнуваат самите реки. Други помали реки биле скратени и претворени во сливни канали.
IC 450
Објектот бил предмет и на други истражувања, па освен како IC 450 се споменува и како ESO 186-42, AM 2022-545.
647 п.н.е.
647 п.н.е. — година според општоприфатениот календар. Тоа била 647. година пред новата ера, 647. од првиот милениум п.н.е., 47. од 7 век п.н.е. и осма од 640-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4861 и 4862 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4103 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3113 и 3114 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 106.
ФК Напредок Кичево
Историја
Напредок е формиран во 1928 година, под името Јадран, а по Втората светска војна го носел името Јанчица сè до 1952 година, кога клубот го добил денешното име „Напредок“. Клупски бои се сината и белата, а клубот настапува на Градскиот стадион Кичево кој има капацитет од 4.000 гледачи. Најголемиот успех го има постигнато во натпреварувањето од рамките на Купот на Македонија, кога во сезоната 2003/2004 стигнал до финалето каде бил поразен од Слога Југомагнат. Навивачката група која го следи Напредок се вика Ѓаоли.
Електронска обвивка
Секој слој се состои од еден или повеќе подслоеви, а секој подслој е изграден од една или повеќе атомски орбитали.
ФК Младина
ФК Младина е македонски фудбалски клуб од скопската населба Триангла. Клубот е оформен 1976 година, а своите натпревари ги игра на стадионот Борис Трајковски. ФК Младина се натпреварува во Општинска Фудбалска Лига Гази Баба, четврт ранг на натпреварување.
Конопи
Со исклучок на заедничкото еволутивно потекло, членовите на ова семејство немаат многу заеднички особини.
Старица (расказ)
Содржина
Главниот јунак излегува надвор и во дворот од својата зграда здогледува старица. Потоа, тој продолжува да оди низ улицата, но се присетува дека заборавил да го исклучи електричниот шпорет, па затоа се враќа во станот. Притоа, нему му доаѓа идеја да напише расказ за еден чудотворец кој може, но не сака да прави чуда и, така, тој умира во сиромаштија. Набргу, во неговиот стан влегува истата старица, седнува на фотелјата и умира. Тој се возбудува, зашто зане дека ќе биде обвинет за убиството на старицата и, поради тоа, ја удира мртвата старица. За да се смири, тој излегува надвор и во пекарницата запознава убава девојка која ја поканува дома, но тогаш се присетува на мртвото тело во неговиот стан и побегнува. Бидејќи на знае како да постапи, тој оди кај својот пријател Сакердон Михајлович. Потоа се враќа дома и кога се обидува да влезе во собата, ја здогледува старицата како оди кон вратата. Сепак, тој собира храброст и ја става старицата во куфер, со намера да ја однесе на некое далечно место и да ја фрли во мочуриштето. Додека оди низ градот ја здогледува девојката од пекарницата, а потоа се качува во возот. Додека патува, тој влегува во тоалетот, а кога излегува, сфаќа дека му го украле куферот.
Малпенза Експрес
Малпенза Експрес — италијанска железничка линија помеѓу аеродромот Милано Малпенза и станицата Милано Кадорна. Линијата сообраќа на секои 30 минути и целото патување трае 40 минути.
Педро III (Португалија)
Педро III ( Лисабон,   Келуз,  , наречен Капацидонио, Сакристао и Едификадор — крал на Португалија и Алгарвес од 1777 година до неговата смрт.
Wi-Fi
Wi-Fi на ниво на градови
Од 2000 година, многу градови низ светот објавија планови за изградба на Wi-Fi мрежи на ниво на целиот град. Но ваквите проекти се покажаа многу потешки за реализација од колку нивната првична замисла и како резултат на ова многу од нив беа откажани или одложени на неопределен рок.
Издавање на Wi-Fi сертификат
Wi-Fi технологијата е основана врз IEEE 802.11 стандардите. IEEE ги развива и објавува овие стандарди, но не врши тестирање и сертифицирање на опрема од таков тип. Непрофитабилната Wi-Fi алијанса која беше формирана во 1999 г. ја извршува оваа функција – да ги воведува и спроведува стандардите за интерфункционалнист и ретро складност и да ја унапредува технологијата на безжичните мрежи (WLAN). Во 2009 г. Wi-Fi алијансата се состоеше од повеќе од 300 компании од целиот свет. Производителите - членови на Wi-Fi алијансата, чии производи го поминале процесот на тестирање за издавање на сертификат, добиваат право да ги обележат своите производи со Wi-Fi логото. Тестирањето за издавање на сертификат бара од уредите да бидат во склад со IEEE 802.11 стандардите за радио комуникација, безбедносните стандарди WPA и WPA2 и EAP стандардот за докажување на автентичност. Тестирањето, по барање, може да вклучува и проверка на складност со IEEE 802.11 нацрт стандардите, паралелна работа со мобилната телефонија кај уреди кои ги вклучуваат и двете технологии.
Јан Хус
Надворешни врски
[http://%20ISBN%200-300-10313-1 ^ "Luther: man between God and the Devil". Heiko Augustinus Oberman, Eileen Walliser-Schwarzbart (2006). Yale University Press. pp. 54–55;]
Том Хенкс
Томас Џефри „Том“ Хенкс (роден на 9 јули 1956 година) е американски глумец, продуцент, сценарист и режисер. Хенкс глумел во телевизиски и семејни комедии, а беше видно забележан во филмот Голем од 1988 година, пред да стекне успех како драматичен глумец како во улогата на Ендру Бекет во Филаделфија, главната улога во Форест Гамп, командир Џејмс А. Ловел во Аполо 13, капетан Џон Х. Милер во Спасувањето на војникот Рајан, Џо Фокс во Имате пошта и Чак Ноланд во Отпадник. Хенкс доби последователни награди за најдобар глумец, во 1993 година за Филаделфија и во 1994 година за Форест Гамп. Заработувачката во бокс-офисот во САД надмина 3,9 милијарди долари. Тој е татко на глумецот Колин Хенкс.
644 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Кока-Кола
Историја
Концентратот Кока, или сирупот Кока, се продавл и сè уште се продава одделно во аптеките во мали количини, како лек без рецепт за невроза и за благи стомачни тегоби.
Кола ореви – кофеин
Кола оревите дејствуваат како арома во Кока-Колата, но тие се и изворот на кофеин во напитокот. Во Велика Британија, на пример, на етикетата за состојки пишува “Ароми (вклучувајќи кофеин)”. Кола оревите содржат од 2 до 3.5 % кофеин, имаат горчлив вкус и често се користат во безалкохолните кола пијалаци. Во 1911 година, владата на САД го покренала случајот наречен “САД против Форти Барелс и Твенти Кегс на Кока-кола”, надевајќи се дека ќе ја присили Кока-Кола да го отстрани кофеинот од формулата. Случајот го добил Кока-Кола. Како последица, во 1912 година се донел закон за чиста храна и лекови, според кој кофеинот спаѓа во “штетни” супстанци и супстанци кои “создаваат зависност” и кои мора да бидат наведени на етикетата на производот.
Лиценциран модел на производство
Компанијата „Кока-Кола” поседува само дел од акциите на некои од најголемите лиценцирани дистрибутери, како на пример “Кока-Кола претпријатија”, “Кока-кола Аматил “, “Кока-Кола грчка компанија за производство” (ККГКП) и “Кока-кола ФЕМСА”, но целосно независните произведувачи сочинуваат скоро половина од вкупното производство во светот. Поради тоа што независните производители додаваат шеќер и засладувачи, сладоста на пијалакот се разликува во различни делови во светот, за да ги задоволи локалните вкусови.
Дизајн на „контурите на шишето“ на Кока-кола
Иако е потврдена од неколкумина, повеќето луѓе сметаат дека ова не е веродостојна верзија на настаните. Според еден друг опис, Рејмонд Лоеви бил тој кој го измислил уникатниот дизајн, но иако Лоеви бил дизајнер на лименките и шишињата на Кока, тој служел во француската армија годината кога шишето било измислено и не се вратило во Америка сè до 1919 година. Други, пак, дизајнот го поврзуваат не со какао мешунка туку со еден вид викторијанско здолниште.
Во јануари 2007 година, Кока-Кола, Канада ја сменила етикетата „Кока-кола Класик“, со што се исфрлила ознаката “Класик”, по што останала само „Кока-Кола“. Компанијата Кока-Кола изјавила дека ова е само промена на името додека производот останува ист. На лименките во САД сè уште пишува “Класик”. Кока-Кола е регистриран заштитен знак во повеќето земји. Како заштитен знак во САД била регистрирана во Институтот за патентирање на САД на 31 јануари 1893 година. Во Велика Британија, Кока-Кола била регистрирана во Институтот за патентирање на ВБ на 11 јули 1922 година под регистарски број 427817.
Во 2007 година Кока-Кола претставила алуминиумска лименка која била дизајнирана да личи исто како стаклената Кока-Кола. Во 2007 година логото на компанијата се променило и на лименките и на шишињата. Тие ја задржиле црвената боја и познатиот слог, но дизајнот бил поедноставен, оставајќи го само логото и украсната бела лента ("динамична лента"). Во 2008 година во некои делови од светот, пластичните шишиња на сите видови Кока (вклучувајќи ги и големите шишиња од 1.25 и 2 литри ) биле сменети со цел да се стават нови пластични капачиња и ново дизајнирано шише кое потсетува на старите стаклени шишиња.
Рекламирање
Селена била претставник на Кока-Кола почнувајќи од 1989 година па сè до нејзината смрт. Таа снимила три реклами за компанијата. Во 1994 година, во нејзина чест Кока-Кола објавила специјални Селена шишиња за Кока. Со цел да го зголеми своето портфолио, компанијата “Кока-Кола” ја купила “Колумбија Пикчрс” во 1982 година. Колумбија обезбедила суптилен публицитет со тоа што ги вклучил Кока производите во многу од своите филмови додека била под власништво на Кока. Сепак, по неколку успеси во тоа време, Колумбија потфрлила, и компанијата и го продала студиото на Сони во 1989 година. Во текот на нејзината долга историја, низ Кока-Кола поминале бројни слогани за реклами, вклучувајќи ги „Паузата што освежува“, „Сакам да му купам Кока на светот“, и „Кока е“. Во 2006, Кока-Кола ги претставила наградите „Моја Кока“, кампања за лојалност на купувачите каде потрошувачите заработуваат виртуелни „бодови“ преку внесување кодови на мрежно место, специјално означени пакувања на производите на Кока-кола. Овие бодови можат да се заменат за бројни награди или да учествуваат во наградни игри.
Ефекти врз здравјето
Во Индија постои голема контроверзија за пестицидите и другите штетни хемикалии во флашираните производи, вклучувајќи ја и Кока-Кола. Во 2003, Центарот за науки и животна средина (CSE), невладина организација од Њу Делхи, тврдела дека газираните води произведувани од преработувачите во Индија, вклучувајќи го и мултинационалниот гигант ПепсиКо и Кока-Кола, содржат токсини како линдан, ДДТ, малатион и хлорпирифос - пестициди кои можат да предизвикаат рак и слабеење на имунолошкиот систем. Меѓу производите што биле тестирани се Кока, Пепси и неколку други безалкохолни пијалаци, повеќето од нив произведени во компанијата “Кока-Кола”. CSE открил дека безалкохолните пијалаци кои се произведуваат во компанијата Пепси, во Индија, имаат 36 пати повеќе остатоци од пестициди од дозволеното според законите на Европската Унија; додека безалкохолните пијалаци на Кока-Кола имаат 30 пати повеќе од дозволеното. CSE тврдел дека биле тестирани истите производи во САД и дека не биле најдени такви остатоци. Откако биле објавени наодите за пестициди во 2003, продажбата на Кока-Кола опаднала за 15 %. Во 2004, парламентарниот комитет на Индија ги повлекол наодите на CSE, и еден владин комитет бил задолжен за формулирање на првите стандарди за пестициди во безалкохолните пијалаци во светот. Компанијата “Кока-Кола ” одговорила дека погонот за филтрирање вода ги отстранува потенцијалните штетни материи и дека нејзините производи се тестирани за пестициди и мора да ги исполнат здравствените стандарди пред да бидат дистрибуирани. Во индиската држава Керала, продажбата и производството на Кока-Кола, но и на другите безалкохолни пијалаци, биле забранети, но подоцна Врховниот суд ја повлекил оваа забрана тврдејќи дека само федералната влада може да забрани прехранбени производи. Кока-Кола била обвинета и за прекумерна употреба на вода во Индија.
Нахија
Нахија (арапски: ناحية, турски: nahiye) — најмала територијална единица во Отоманското Царство, нешто како денешните општини. Нахија до ден денес постои како административно-управна единица во Сирија, Јордан, Египет и Ирак, а порано постоела и во Кралството Црна Гора.
ФК Младост (Царев Двор)
Историја
Екипата за сезоната 2015/16 во Првата лига се натпреварувала на стадионите Гоце Делчев во Прилеп и Билјанини Извори во Охрид бидејќи Градскиот стадион во Ресен не ги пополнувал стандардите за Прва лига. Клубот завршил на последното место на табелата и отпаднал во Втората лига. Поради финансиски причини, Младост го откажал учеството во Втората лига за сезоната 2016/17.
Червона Рута (фестивал)
Првиот фестивал - Черновци 1989 година
Првиот фестивал Червона Рута се одржал во период од 17-24 септември 1989 година во Черновци на стадионот Буковина. Додека фестивалот бил под близок надзор на републиканската КДБ (украинскиот огранок на КГБ), полицијата и Комунистичката партија на Украина, на фестивалот била изведена украинската химна „Шче не вмерла“, а биле развиорени сини и жолти знамиња. На рок натпревари учествуваа познати бендови „ Вопли Видопљасова “, „ Брати Хадјукини “, „Квартира № 50“, „Зимовј сад“, Вика Врадиј, Маричка Бурмака, Тризуби Стас и многу други. Вкупно имало преку 500 изведувачи, меѓу кои и пејачи од Европа и Северна Америка. Организаторите на фестивалот и членовите на жирито биле презадоволни од огромниот број на натпреварувачи и квалитетот на нивните изведби. Имало песна за комеморација на Володимир Ивасиук кој бил убиен 10 години пред тоа.
642 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 642 година се протега во 1994 и 1995, додека според второто гледиште, годината трае во текот на 2054 и 2055 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 99 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1302 и 1301 исламска година пред хиџра.
Алтернативен рок
Алтернативен рок како термин
Еден поранешен диџеј и промотор, во тоа време изјавил: "На некој начин терминот алтернатива беше повторно откриен од едно колеџ радио, а луѓето веднаш го употребија во контекст на нов пост-панк, инди или каква и да е друга андерграунд музика." Од почеток, терминот се однесувал на не толку популарните рок акти, кои не биле под влијание на "хеви метал баладите, езотеричната new wave музика и high-energy dance химните ".
Особености
Името "алтернативен рок" во суштина служи како т.н umbrella term, што би значело дека е сеопфатен збор за опис на андерграунд музиката, кој потекнал од панк рокот во средината на 1980-тите. Во својата историја, алтернативниот рок во голема мера се дефинира како музика која не ја прифаќа комерцијалноста на мејнстрим културата. Алтернативните бендови во текот на 1980-тите години главно имале настапи во мали клубови, снимени за инди дискографски куќи.
Американски андерграунд во 1980-тите
Бендовите Hüsker Dü и The Replacements од Минеаполис, беа показатели за оваа промена. Двата бенда, започнаа како панк рок бендови, но набрзо почнаа да ги пренасочуваат нивните звуци, и почнаа да свират помелодична музика.
Британски жанрови и трендови во 1980-тите
The Smiths го практикуваа повеќе звукот на гитарата и тоа во ерата на синтисајзерот, и овој период се смета за сигнализација на крајот на New wave музиката и доаѓањето на сцена на алтернативниот рок во Велика Британија. И покрај ограничениот успех на бендот и нивната куса кариера, The Smiths, имаат значајно влијание врз Британската инди сцена.
Експлозија на гранџот
И други гранџ бендови последователно го реплицира успехот на Нирвана. Pearl Jam го објави својот деби-албум Ten, еден месец пред Nevermind во 1991 година, но продажбите на албумот го зедоа својот замав дури една година подоцна. До втората половина на 1992 година Ten оствари голем успех, и стана број 2 на Billboard 200 листата.
Останати трендови
После скоро една деценија, станаа популарни и “подземните” ска настапи. Во 1996 година во САД, бендовите Mighty Mighty Bosstones, No Doubt, Goldfinger, Reel Big Fish, Less Than Jake и Save Ferris добија голема радио-популарност.
Словенска Европа
Балтичките држави Естонија, Латвија и Литванија имаат значително словенско население, во Естонија околу 28% од населението се Словени, во Латвија 34%, а во Литванија 14%. Покрај нив, словенско население живее и во Австрија, Азербејџан, Албанија, Германија (Лужица), Грција, Ерменија, Италија, Косово, Молдавија, Романија, Турција, Унгарија, Финска, и ширум Северна и Средна Азија.
Набатна кула (Москва)
Набатната кула  (руски:Набатная башня) е кула која се наоѓа во Кремљ, на Црвениот плоштад во Москва, Русија, во близина на црквата Свети Василиј.
Црква „Пресвета Богородица“ - Фурка
Пресвета Богордоица — православна црква во дојранското село Фурка.
Парче од синото небо
Синопсис
Едно парче од синото небо — тоа е сè што можат да видат жителите на една зграда во која живеат луѓе кои се радуваат, се караат и непотребно си го загорчуваат животот. Чеда (го игра Вуисиќ), кој ноќе ги мие улиците, пие за да ги заборави грижите, но сепак ги сака жената и децата кои страдаат поради неговиот алкохолизам. Нивниот потстанар, Бора, одгледува диви гулаби кои пак му пречат на брачниот пар Кнез (ги играат Ферари и Срдоч), а госпоѓата Кнез е полна со комплекси поради неостварените желби. Тука живеат и симпатичниот старец Филип (го игра Прличко), кој се грижи за децата и ги храни гулабите на Бора, како и малиот Миша (го игра Миладиновиќ), парализирано дете кое од балконот учествува во секоја детска игра. Понатаму жувее Жужа, жена со сомнително занимање, која ја издава собата и бара маж. Тука е и сликарот (го игра Курузовиќ) со својата жена Мица (ја игра Бељакова), а наспроти нив е студентката Љиља (ја игра Палинка) која често се сонча во бикини и така ги збунува сликарот и останатите соседи. Најпосле, тука се и другите жители: милиционерот (Перковиќ), судијата за прекршоци и другите. Филмот е приказна за човечкиот оптимизам...
Ботел
Местоположба
Ботел се наоѓа помеѓу реките Родау и Видау, две притоки на Виме. Општината е оддалечена 8 километри југоисточно од окружниот град Ротенбург на Виме.
ФК Златари
ФК Златари е македонски фудбалски клуб од истоименото село Златари, Општина Ресен. Клубот се натпреварува во Општинска Фудбалска Лига Ресен.
ФК Пакост
ФК Пакост е македонски фудбалски клуб од село Езерани, Општина Ресен.
Царска кула (Москва)
Кулата е висока 16 метри.
Допирен екран
Со кондензирачка површина
Кај оваа едноставна технологија, само едната страна на изолаторот е обложена со проводник на кој му се пушта само мало количество на енергија за да се создаде електрично поле. Кога некаков проводник ќе ја допри површината на екранот, на пр. човечки прст, се создава кондензација и контролерите во четирите агли на екранот можат да го одредат местото на допир. Овај модел е доста издржлив, но има мала резолуција на допир, често покажува лажни сигнали поради разни празнења на електрицитетот и мора фабрички да се центрира. Затоа најчесто се користи кај машините во индустријата и киосците.
Конструирање
Има повеќе правила според кои можете да изработите допирен екран. Главната цел е тој екран да може да регистрира допир на еден или повеќе прсти, да може да го одреди местото на допир и да ја пренесе таа наредба до соодветната програма. Кај најпопуларните технологии, отпорничката и кондензирачката, обично има 4 слоеви, и тоа: Кога корисникот ќе ја допре површината, системот ја регистрира промената на струјата која протекува низ екранот. Технологијата на распрскувачки сигнал, која е развиена од страна на претпријатието 3M во 2002 година, го мери пиезоелектричниот ефект, односно напонот кој се генерира врз материјалот се нанесува механичка сила. Овај процес се случува на хемиска база кога ќе се допри супстрат на зајакнато стакло. Има два начини на конструирање на допирен екран со помош на инфрацрвени зраци. Кај првиот се поставува низа од сензори и ламбички кои го регистрираат објектот кога ќе го прекине снопот од инфрацрвени зраци при допир или пред да го допри екранот. Во вториот се монтираат инфрацрвени сензори под екранот кои го регистрираат допирот како топлотен отпечаток. Во секој случај, системот го определува времето и местото на допир.
Отпечатоци од прсти
Еден од проблемите кај допирните екрани е отпечатоците кои остануваат на екранот. Ваквиот проблем може да се избегни ако се нанеси заштитен слој на екранот кој ја намалува видливоста на отпечатоците или ако се користат перо или нокти. IPhone 3G S телефонот користи заштитен анти-мастен слој против отпечатоци.
„Рака од горило“
Во Jargon File, речникот на хакерски сленг изрази, можете да ја најдете следната дефиниција за изразот „рака од горило“: неразбирање од страна на производителите за ергонимскиот проблем кој се јавува при употребата на вертикални допирни екрани по подолго време. Идејата е дека при работа со вертикални допирни екрани, човечката рака која е без потпора се изморува и се јавува болка, односно се претвора во „рака од горило“. Оваа дефиниција често се цитира за да се потсетат производителите да внимаваат на ергономијата. Денес вертикалните допирни екрани сè уште се користат кај банкоматите и електронските киосци, каде нивното користење е многу кратко и не претставува проблем. Аргументите на производителите се дека ваквата умора и неудобност најчесто произлегува од седење во неправилна положба и од недостаток на физички вежби. Уметниците и инженерите во минатото цртале на вертикални платна со векови и немале ваков проблем.
Катја Чили
Катерина Петривна Кондратенко ( Катерина Петрівна Кондратенко  ; роден на 12 јули 1978 година), професионално позната како Катја Чили, е украинска пејачка и текстописец. Нејзиниот стил е спој на светска и њу-ејџ музика.
Светска турнеја на UCI
Историја
На почетокот на 2011, ProTour и Светскиот ранкинг биле повторно целосно споени. Системот за рангирање бил ребрендиран како 'Светска турнеја', додека 'ProTeam' бил задржан како категорија за регистрирање на професионалните тимови. Сите ProTeam екипи добиваат автоматски влез на настаните од Светската турнеја.
Синаничко Езеро
Синаничкото Езеро, наречено и Синанишко Езеро, ― ледничко езеро во планината Пирин, Пиринскиот дел на Македонија, Бугарија, сместено под врвот Синаница во малиот Синанички цирк на надморска височина од 2.181 метри. Со длабочина од 11,5 метри е меѓу 10-те најдлабоки езера во планинскиот венец. Има издолжен облик (175 x 80 м) и површина од 10.100 квадратни метри. Нејзините води се излеваат под земјата, но се појавуваат на површината на 120 метри оддалеченост од езерото и го создаваат почетокот на Синаничка Река која е лева притока на Влахинска Река.
ХК Линшепинг
Историја
Најголемите клупски успеси се случиле во сезоните 2006/07 и 2007/08 кога тимот играл во финалето за титулата национален првак на Шведска во хокеј. Првиот пат тимот има изгубено од хокеарскиот тим на „Модо“, а вториот пат од тимот на ХВ71. И двата натпревари тимот ги има изгубено со резултат 4:2 во натпревари.
Евангелско-методистичка црква на Македонија
Во ослободена Македонија (ФНРЈ/СФРЈ)
Во 1970 година била изградена црквата во Скопје, каде проповеда Михаил Цеков. Китан Петрески бил проповедник во родниот Прилеп, а потоа проповедал и во Скопје. Црквата во Битола била изградена 1979 година каде проповедал Божин Костадинов, Коста Рабровалиев и Ацо Митев од 1991 година. Во Прилеп, проповедник била Нада Шаманова, а Зора Вучкова во Раклиш и Радовиш, Павле Цеков во Колешино.
Бронков
Бронков (Bronkow) — општина во округот Горен Шпревалд-Лужица, во јужен Бранденбург, Германија.
Чука (Ново Село)
Претставува населба и могила од доцноантичкото време. На работ на селото, на блага падина со површина од 150 × 120 м, која се спушта кон југ, има фрагменти од керамички садови, питоси и покривни ќерамиди, како и парчиња згура од топено железо. Нивната најголема концентрација е во нивите на С. Георгиев и И. Патулев. На теренот има и траги од уништена могила.
Урду
Службен статус
Урду е еден од службените јазици во Индија
Ѓорѓи Мавродиев
Роден во 1928 година во селото Крупник, Пиринска Македонија. 1950 година дипломирал на Универзитетот „Св. Кирил и Методиј“ во Скопје. 1960 докторирал на ПМФ со тема за исправувачките својства на Бунзеновиот пламен. Специјализирал во Љубљана и во Единбург. Од 1971 г. е редовен професор на ПМФ.
Англо-Саксонско освојување на Британија
Англо-Саксонското освојување на Британија е процес кој го променил јазикот и културата на територијата на Англија од келтска во германска. Германските говорители во Британија, и самите со различно потекло, развиле заеднички културен идентитет како Англо-Саксонци. Овој процес започнал од средината на петтиот до почетокот на седмиот век, по крајот на римското владеење во Британија околу 410 година. Населувањето било проследено со формирање на Хептархија, седум англо-саксонски кралства на југот и истокот на Британија, а подоцна и во остатокот на денешна Англија, и југоистокот на Шкотска.
Основа за шминка
Историја
Во 18-от век Луис XV направил да биде модерно за мажите да носат шминка заснована на олово.Театарските глумци носеле тешка бела основа.
Во доцниот 18-ти и раниот 19 век жените од Викторијанското доба носеле многу малку или воопшто не носеле шминка.Кралицата Викторија ја забранила шминката и сметала дека е соодветно само за проститутките и слободните жени да се шминкаат.Прифатливо било само глумците и глумиците да бидат нашминкани.Во доцниот 19 век, жените нанесувале избелувачка мешавина од цинк оксид, жива, олово, нитрати на сребро и киселини.Некои жени го избегувале сонцето, јаделе креда и пиеле јод само за да останат бели.
Ова било стандардно за театарската шминка сè до 1914 година кога Макс Фактор ја создал Flexilbe Greasepaint (Флексибилна маслена боја) која повеќе се рефлектирала под светлата на филмските сетови.Иако од Баудиновиот изум шминката драматично ќе еволуира, сè до денес театарската шминка не отстапува многу од оригиналната мешавина на масти и боја.
Покриеност
Покриеноста се однесува на непроѕирноста на шминката односно колку таа ќе ја прикрие кожата.
Формулации
Формулацијата се однесува на состојките кои се измешани заедно и како шминката е формулирана.
ФК Астибо
ФК Астибо е македонски фудбалски клуб од Штип. Клубот е оформен во 1957 година, и го носи античкото име на градот Штип. Астибо игра на Градскиот стадион Штип, кој има капацитет од 6000 гледачи. Клупски бои се цревената и жолтата. Во својата историја клубот има настапувано неколку сезони во Втората фудбалска лига.
Кочи Ѕоѕе
Во своите сеќавања, Енвер Хоџа го опишува како југославски агент, оптоварен со одговорноста за масовиот терор спреведен во годините 1944-1948. Советскиот новинар Аркадиј Пјервенцев, кој го следел процесот против него, го опишал така: „''Коци Ѕоѕе, тој малак маж кој спојува ѕверство и малодушност на чакал. Со помош на Тито се прикрива во својата сопствена земја, помагајќи на неговата економска инвазија во Албанија.''“.
Бусилци
Родови
Бусилци е населено со македонско население. Староседелски или старинечки македонски родови во Бусилци се: Бадаровци, Вирановци, Тасковци, Недини, Цигаревци, Коцевски, Атанасовски и Јаневски сите слават Свети Никола и Димовци кои слават Петковден. Доселени македонски родови во Бусилци се: Сиркаровци (слават Св. Никола) чие правилно родовско презиме е Свиркарковци според нивниот предок Лазо кој „често свиркал“, а нив тука ги доселил Ќазим-бег од Црквино кој имал чифлици во двете села; Црвенковци (Св. Ѓорѓи - зимен, „посен“) се доселиле во турско време од Г. Раковец; Боцинчани (слават Митровден) дошле во турско време од Долно Врановци каде припаѓале на родот Плевењци. Македонски родови во Бусилци чие потекло на доселување не е познато се: Ормановци и Тимкини (слават Св. Ѓорѓи - зимен, „посен“) кои порано сочинувале еден род, Кралевци и Петревски кои слават Св. Богородица Пречиста, Ристовски и Елискови кои слават Св. Атанасиј, Котески и Бакалоски кои слават Св. Архангел, а според презимињата можно е да се по потекло од Прилепско.
GPRS
GPRS (General packet radio service) е пакетски ориентиран сервис за пренесување на податоци од/до мобилни уреди кој можат да го користат корисниците на 2G GSM мрежите (анг. global system for mobile communications, мак. глобален систем за мобилна комуникација), како и на поновите 3G системи. Кај 2G системите, GPRS овозможува брзина на пренос на податоци од 56 до 114 kbit/s. Пренесувањето на податоци преку GPRS најчесто се наплаќа по количество на пренесени податоци, во мегабајти, додека пак кај традиционалните релејни системи се наплаќаше по импулси, односно временски, без разлика дали корисникот извршува некаква комуникација или не. GPRS е најдобриот обид за пакетски ориентиран сервис, наспроти традиционалната комуникација на кола (анг. circuit switching), каде се гарантира одреден квалитет на услугата за време на врската меѓу два фиксни корисници. 2G мобилните системи, комбинирани со GPRS сервисот, најчесто се нарекуваат 2,5G, односно генерација на технологија која се наоѓа помеѓу втората (2G) и третата (3G) генерација на мобилната телефонија. Овај сервис нуди средна брзина на пренос на податоци, со TDMA технологија на пристап преку повеќе канали (анг. time division multiple access - TDMA) на GSM системот, на пример. Првичната замисла за овај сервис беше да вклучува повеќе стандарди, но подоцна беше одлучено истиот само да се приспособи на GSM стандардот, со што GSM би бил единствен тип на мрежа каде што ќе се користи GPRS стандардот. GPRS е интегриран во GSM 97 и поновите изданија. Првично беше стандардизиран само од Европскиот институт за телекомуникациски стандарди, но денес претставува дел од Партнерскиот проект за изградба на 3та генерација (анг. 3rd Generation Partnership Project - 3GPP). GPRS сервисот беше развиен како додаток на GSM мрежата и одговор на првичните CDPD и i-mode пакетски ориентирани мобилни технологии.
Хардвер
Уредите кои поддржуваат GPRS се поделени во три класи: Класа A Уредите од оваа класа можат да се поврзат со GPRS и со GSM сервисите (пренесување на звук и SMS пораки) и да се поврзат со двата во исто време. Ваквите уреди се достапни денес. Класа B Можат да се поврзат и со GPRS и со GSM сервисот, но не со двата истовремено. За време на користењето на GSM сервисот (гласовен повик или пораки SMS), GPRS е исклучен и автоматски продолжува со работа кога GSM сервисот ќе заврши. Повеќето GPRS уреди и припаѓаат на оваа класа. Класа C Можат да се поврзат и со GPRS и со GSM сервисот, но не истовремено и префрлањето од еден на друг сервис мора да го направи корисникот. Уредите од Класата A, кои ги користат двата сервиси истовремено, можеби ќе мора да користат две различни честоти и поради тоа ќе мора да имаат вградени две радио кола. За да се избегнат трошоците за производство на вакви уреди, GPRS мобилните уреди најчесто користат таканаречен режим на двоен трансфер (анг. dual transfer mode - DTM). Уредите кои користат DTM режим можат да пренесуваат звук и други податоци во исто време, ако мрежата не бара да се користат две различни честоти за оваа намена. Ваквите уреди се сметаат за псевдо-класа A или понекогаш „едноставна класа А“.Некои мрежи денес би требало да поддржуваат DTM. GPRS модемите кои се поврзуваат со компјутер преку USB порт, градат врска со компјутерот како терминали преку USB 2.0 верзијата или понова, формат на податоците V.42bis и RFC 1144 и надворешни антени. Модемите исто така можат да се поврзат како картички, со лаптоп компјутерите или како надворешни USB уреди, кои се слични по форма и големина на компјутерски глушец.
NGC 6789
Откривање
Објектот е откриен на 30 август 1883 година од страна на Луис Свифт, со помош на рефрактор, чијашто леќа имала пречник од 16 см.
Хуан де Ерера
Како еден од најпознатите шпански архитекти на XVI век, неговите дела се сметаат за врвен дострел на шпанската ренесанса. Тие се одликуваат со чистота и примена на едноставни форми, а во негова чест применетиот стилот бил наречен „херерски“. Долги години работел на изградбата на Ескоријал, како и на кралскиот дворец во Аранхуез. Негово дело е и Ваљадолидската катедрала, додека ја проектирал и градбата на денешниот Архив на Индија.
634 п.н.е.
634 п.н.е. — година според општоприфатениот календар. Тоа била 634. година пред новата ера, 634. од првиот милениум п.н.е., 34. од 7 век п.н.е. и петта од 630-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 634 година се протега во 2002 и 2003, додека според второто гледиште, годината трае во текот на 2062 и 2063 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 91 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1294 и 1293 исламска година пред хиџра.
IC 454
Други поделби
Проучување на IC 454 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64772.
Милионер од гетото (филм)
66. издание Златен Глобус
Најдобар режисер во драма (Дени Бојл) - победник
81. издание Оскар
Најдобра монтажа- победник
Богомила
Население
Селото бележи константен пад на населението, така што од пописот во 1961 до 2002, населението се намалило дури за 69 проценти.
Избирачко место
На локалните избори во 2017 година, на ова избирачко место биле запишани вкупно 254 гласачи.
Културни и природни знаменитости
Покрај овие две цркви, во Богомила се наоѓа и манастирот Манастир „Св. Спас“, кој особено е значаен како туристички објект. Се наоѓа на надморска височина од 550 метри. Изграден е во 1996 година. Покрај манастирот, изградени се и конаци. Во конаците има четири соби со по три кревети, кујна со трпезарија и бања со WC. Во близината на Богомила се наоѓа и манастирот Св. Ѓорѓија, на надморска височина од околу 800 метри и обиколен со висока букова шума. Веднаш под манастирот има поток кој ја надополнува идиличната слика.
Спорт
Во 1948 година, Драги Ѓорѓиевски–Чабгаја ја донел првата фудбалска топка во Богомила и предизвикал своевидна револуција. Веќе во 1958 година, во Богомила биле регистрирани два фудбалски клубови. Првиот бил ФК „Партизан“, создаден во 1952 година, а вториот бил ФК „Бабуна“, создаден во 1958 година. Во 1962 година, со спојување на ФК „Партизан“ и ФК „Бабуна“, бил создаден ФК Железничар, кој се натпреварувал во Штипскиот потсојуз. Попознати фудбалери од постарите генерации биле: Петре Коларовски, Војо Марковски, Ристо Алексовски, Пеце Поп Арсов, Бобе Маџур, Боре Топлик и други, додека подоцна се истакнале: Томе Наќевски, Ѓоре Ѓорѓиевски, Томе Димовски–Буба, Владо Дудевски, Слободан Стефановски–Сантос, Бошко Тодоровски, Димче Тренковски–Шеки, Фери, Миле Колибачко итн. Потоа клубот се натпреварувал во Општинската и во Регионалната лига, а најголемиот успех на ФК „Железничар“ бил настапот во Втората македонска фудбалска лига, во сезоната 1994/95. Денес, ФК „Железничар“ се натпреварува во Општинската лига.
Махмуд Дарвиш
Творештво
За своето дело има добиено голем број меѓународни награди, меѓу кои: наградата "Ибн Сина", "Лениновата награда за литература", "Сталиновата награда за мир", наградата "Лотос" од Сојузoт на aфроазиски писатели (1969), "Наградата за културни слободи" од фондацијата Ланан (2001), мароканската награда "Висам" за интелектуални дострели што ја доделува лично мароканскиот суверен Мохамед ВИ, а во 1997 година ја добил почесната француска титула "витез", заедно со орденот за заслуги во уметноста и литературата.
NGC 6790
NGC 6790 — планетарна маглина во соѕвездието Орел, заведена во Новиот општ каталог на длабоконебесни тела.
Кованец
Самоуправа и политика
Во периодот 1955-1965, селото се наоѓало во некогашната општина Гевгелија.
Тарласи (Пиперево)
Претставува населба од доцноантичкото и средновековното време. На северниот раб на селото, на простор од 200 × 200 м се среќаваат фрагменти од керамички садови и питоси. Во нивата на А. Коцев бил најден питос со натпис.
Кремљски ѕидини
Ѕидините на тврдината биле обоени во бела боја, но по доаѓањето на Болшевиците на власт во земјата, било наредено ѕидините, заедно со кулите да бидат обоени во црвено, во 1918 година.
632 п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4876 и 4877 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4118 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3128 и 3129 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 121.
ХК Мора
Хокеарскиот клуб „Мора“ е професионален колектив кој доаѓа од градот Мора, Шведска. Своите домашни натпревари ги игра во арената „Смијеграв“ со капацитет од 4.500 места. Оваа арена е изградена во далечната 1967 година.
Владиловци
Самоуправа и политика
Во периодот од 1965 до 1996 година, селото се наоѓало во рамките на големата општина Титов Велес. Селото припаѓало на некогашната општина Чашка во периодот од 1957 до 1965 година, додека во периодот 1955-1957 селото припаѓало на тогашната општина Извор.
ISO 639-3
Примери:
631 п.н.е.
631 п.н.е. — година според општоприфатениот календар. Тоа била 631. година пред новата ера, 631. од првиот милениум п.н.е., 31. од 7 век п.н.е. и втора од 630-тите п.н.е.
NGC 4390
NGC 4390 — спирална галаксија во соѕвездието Девица, заведена во Новиот општ каталог на длабоконебесни тела.
Дуња
Дуњата (Cydonia oblonga) е единствениот вид од родот Cydonia. Таа е дрво, високо од 4 до 6 m. Распространета е во Азија и Европа.
ХК Регле
Историја
Хокеарскиот клуб на Регле е формиран во 1932 година, на почетокот како клуб за банди. Хокеарската секција започнала дури во сезоната 1965/66. Уште во првата сезона клубот има обезбедено прволигашки статус. Во наредните години клубот настапувал наизменично во двете најквалитетни лиги во хокеј. Најголемиот успех хокеарскиот тим на Регле го постигнал во сезоната 1993/94 кога го заземале шестото место, а со самото тоа и учество во доигрувањето за титулата.
Витанци
Историја
Во век, Витанци било село во рамките на Велешката каза на Отоманското Царство.
Артистот
Содржина
Тогаш, настапува пресврт во технологијата на снимање на филмовите и немите филмови се заменети од звучните. Валентин цврсто одбива да снима звучни филмови и доаѓа во судир со сопственикот на филмското студио, по што самостојно снима нем филм, кој поминува слабо во кино-салите. Во меѓувреме, Пепи Милер станува голема ѕвезда на звучниот филм, нејзините филмови се многу гледани и таа е постојано присутна во медиумите. При една случајна средба во ресторан, каде што Пепи дава интервју, Валентин ѝ се налутува поради нејзината изјава дека старите ѕвезди треба да направат место за новите. Подоцна, Пепи доаѓа во неговиот дом за да му се извини, но тој, со повредена гордост, студено ја одбива.
Хералд
Хералд (од старофр. herault = „гласник“) — грбовен службеник, по ранг помеѓу персевант и грбовен крал. Честопати оваа титула погрешно се употребува за сите грбовни службеници.
Строма
Во биологијата, под строма, односно срцевина се подразбира или сврзно - потпорната материја меѓу клетките, ткивата, органите, или, пак, внатрешноста на органелите од клетката. Постојат строми на митохондриите, пластидите итн.
Ноќни вештерки
Историја и тактика
Кога полкот е распореден на воениот фронт во јуни 1942 година, 588от Ноќен бомбашки полк е дел од Четвртата Воздухопловна Армија на Јужниот фронт. Во февруари 1943 година, полкот е прогласен за гардиска единица и е преименуван во 46ти Гардиски ноќен бомбашки воздухопловен полк од 325тата Ноќна бомбашка воздухопловна дивизија, Четвртата Воздухопловна Армија, Вториот Белоруски фронт; во октомври 1943 година станува 46ти "Тамански" Гардиски ноќен бомбашки воздухопловен полк. Придавката "Тамански" се однесува на вклученоста на единицата во операциите Новоросијск-Таман на Таманскиот Полуостров во текот на 1943 година.
Црква „Св. Јоаким Осоговски“ - Јакимово
Свети Јоаким Осоговски претставува главната парохиска црква на Јакимовската парохија. Црквата се наоѓа во селото Јакимово во непосредна близина на Виница. Камен темелник за изградба е поставен на 1 август 1993 година, додека осветена е на 6 мај 2002 година. Иконите и фрескоживописот се дело на зографот Венко Цветков од Скопје. Патрониот празник на црквата се празнува на 29 август секоја година.
HD 200577
HD 200577 (BD + 38 4325, SAO 70832, HR 8063) — ѕвезда со привидна величина од 6.07, во соѕвездието Лебед при ректасцензија 21:03:04,8 и деклинација +38°39′27″
Најроби
Најроби е главен град на Кенија. Тој претставува економски и административен центар на државата и воедно е еден од најголемите градови во Африка. Од индустријата во градот преовладуваат прехранбената, текстилната, индустрија за репроматеријали, за комуникациски системи и превозни средства. Како образовен центар на државата, Најроби располага со Универзитет (основан во 1956 година), Политехнички центар на Кенија (основан во 1961 година) и повеќе истражни институти.